Oskaro Koršunovo teatras

Oskaro Koršunovo teatras (nuo 2004 m. OKT/Vilniaus miesto teatras) - teatras Vilniuje, įsteigtas 1999 metais.

Steigėjai: Oskaras Koršunovas kartu su Martynu Budraičiu ir Gintaru Sodeika.

Istorija 
Oskaro Koršunovo teatras susikūrė 1999 m. kaip nepriklausomas teatras ir tuo metu neturėjo dotacijų, nuolatinės scenos, patalpų. 

Teatras pradėjo statyti Lietuvos scenoje dar nerodytą dramaturgiją, skelbdamas, kad laikai pasikeitė ir šiuolaikinis teatras privalo atspindėti šiandienybę.

Tuo pačiu metu ėmė formuotis „sava“ O. Koršunovo teatro publika, OKT tapo ir daugiausiai užsienyje gastroliuojančiu Lietuvos teatru. 

Naująją teatro realybę vaizduojantys spektakliai buvo parodyti garsiausiose scenose ir svarbiausiuose Prancūzijos, Vokietijos, Skandinavijos festivaliuose. Teatras apsilankė Pietų ir Šiaurės Amerikos bei Azijos šalyse, o garsiojo Avinjono festivalio pagrindinėje programoje buvo pristatytas jau keturis kartus.

Išlikdamas nepriklausomas, Oskaro Koršunovo teatras rėmėsi kryptinga meninės programos strategija. Jis netapo paskirų projektų gamintoju, o sukūrė tvirtą repertuarą, apimantį tiek šiuolaikinės dramaturgijos, tiek klasikos pastatymus. Pagrindinis teatro repertuaro kredo: statyti klasiką kaip šiuolaikinę dramaturgiją, o šiuolaikinę dramaturgiją – kaip klasiką. 

Teatras subūrė savą, gana didelę trupę, kurioje nuolat dirba 15 aktorių. 

2004 m. teatrui buvo suteiktas Vilniaus miesto teatro vardas. Pirmas didelis teatro projektas – kartu su Vilniaus miesto savivaldybe organizuotas tarptautinis teatro festivalis Sirenos. Į šį renginį kviečiamos ne tik įdomiausios užsienio trupės, jame pristatoma ir geriausių pastarojo meto lietuviškų spektaklių programa.

Spektakliai 
 Senė (pagal Daniil Charms, Aleksandr Vvedenskij) rež. Oskaras Koršunovas, premjera: 1992-05-09;
 Labas Sonia nauji metai (pagal Aleksandr Vvedenskij) rež. Oskaras Koršunovas, premjera: 1994-03-17;
 Senė 2 (pagal Daniil Charms, Aleksandr Vvedenskij) rež. Oskaras Koršunovas, premjera: 1994-12-07;
 Ten būti čia (paūmėjimai) (pagal Daniil Charms) rež. Oskaras Koršunovas, premjera: 1990-03-22;
 Pamišusių merginų šokiai (pagal Antonio Vivaldi, Camille Saint-Saens) rež. Anželika Cholina, premjera: 1999-11-24;
 Shopping and fucking (pagal Mark Ravenhill) rež. Oskaras Koršunovas, premjera: 1999-09-09;
 Vasarvidžio nakties sapnas (pagal William Shakespeare) rež. Oskaras Koršunovas, premjera: 1999-10-17;
 Šarlotės (pagal Lusjen Lambert) rež. Ramunė Kudzmanaitė, premjera: 2000-02-03;
 Ugnies veidas (pagal Marius von Mayenburg) rež. Oskaras Koršunovas, premjera: 2000-04-17;
 Vienos nakties susitikimas (pagal Goran Stefanovski) rež. Oskaras Koršunovas, premjera: 2000-05-23;
 Meistras ir Margarita (pagal Michail Bulgakov) rež. Oskaras Koršunovas, premjera: 2000-07-19;
 Parazitai (pagal Marius von Mayenburg) rež. Oskaras Koršunovas, premjera: 2001-09-21;
 Geismas (pagal Sarah Kane) rež. Povilas Laurinkus, O. Koršunovas, premjera: 2002-01-18;
 Malыš (pagal Marių Ivaškevičių) rež. Marius Ivaškevičius, premjera: 2002-03-07;
 Oidipas karalius (pagal Sofoklį) rež. Oskaras Koršunovas, premjera: 2002-06-26;
 Įstabioji ir graudžioji Romeo ir Džuljetos istorija (pagal William Shakespeare) rež. Oskaras Koršunovas, premjera: 2003-06-13;
 Vienatvė dviese (pagal Sigitą Parulskį) rež. Oskaras Koršunovas, premjera: 2003-11-22;
 Cantio (pagal Sharon Lynn Joyce) rež. Oskaras Koršunovas, premjera: 2004-05-18;
 Miestas (pagal Jevgenijų Griškovecą) rež. Saulius Mykolaitis, O. Koršunovas, premjera: 2005-02-20;
 Vaidinant auką (pagal brolius Presniakovus) rež. Oskaras Koršunovas, premjera: 2005-11-17;
 Grimo opera (pagal Birutę Mar) rež. Birutė Mar ir kt., premjera: 2006-02-25;
 Vinter (pagal Gintarą Sodeiką) rež. Oskaras Koršunovas, premjera: 2006-09-14;
 Kartu (pagal D. Čepauskaitę) rež. Dainius Gavenonis, Jūratė Paulėkaitė, premjera: 2007-02-02;
 Kelias į Damaską (pagal August Strindberg) rež. Oskaras Koršunovas, premjera: 2007-03-06;
 Miranda (pagal V.Šekspyrą), premjera: 2011-07-17

Režisieriai 
Oskaras Koršunovas
Ramunė Kudzmanaitė
Povilas Laurinkus
Saulius Mykolaitis
Yanna Ross

Nuorodos 
 Oskaro Koršunovo teatro puslapis

Šaltiniai 

Vilniaus teatrai